CELEX: 32017R0268
Language: ro
Date: 2017-02-14 00:00:00
Title: Regulamentul de punere în aplicare (UE) 2017/268 al Comisiei din 14 februarie 2017 privind clasificarea anumitor mărfuri în Nomenclatura combinată

17.2.2017   
            
            
               RO
            
            
               Jurnalul Oficial al Uniunii Europene
            
            
               L 40/1
            
         REGULAMENTUL DE PUNERE ÎN APLICARE (UE) 2017/268 AL COMISIEI
   din 14 februarie 2017
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87 al Consiliului (2), este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana (1) a tabelului din anexă ar trebui clasificate la codul NC indicat în coloana (2), pe baza motivelor care figurează în coloana (3) a tabelului menționat.
            
         
               (4)
            
            
               Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 34 alineatul (9) din Regulamentul (UE) nr. 952/2013, a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului Codului vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana (1) a tabelului din anexă se clasifică în Nomenclatura combinată la codul NC indicat în coloana (2) a tabelului menționat.
   Articolul 2
   Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 34 alineatul (9) din Regulamentul (UE) nr. 952/2013, timp de trei luni de la data intrării în vigoare a prezentului regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 14 februarie 2017.
      
         
            Pentru Comisie,
         
         
            pentru președinte
         
         Stephen QUEST
         
            Director general
         
         
            Direcția Generală Impozitare și Uniune Vamală
         
      
   
   
      (1)  JO L 269, 10.10.2013, p. 1.
   
      (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (JO L 256, 7.9.1987, p. 1).
   
      ANEXĂ
      
                  Descrierea mărfurilor
               
               
                  Clasificare (cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Un produs care constă în tablete albe având următoarea compoziție:
                  
                              —
                           
                           
                              glicozide derivate din steviol,
                           
                        
                              —
                           
                           
                              carbonat de sodiu,
                           
                        
                              —
                           
                           
                              citrat de sodiu,
                           
                        
                              —
                           
                           
                              leucină.
                           
                        200 de tablete (a câte 56 mg fiecare), condiționate pentru vânzarea cu amănuntul într-un distribuitor de buzunar.
                  Produsul are o valoare energetică de 0,06 kcal per tabletă.
               
               
                  2106 90 92 
               
               
                  Clasificarea se stabilește pe baza regulilor generale 1 și 6 pentru interpretarea Nomenclaturii combinate, a notei 1 litera (b) la capitolul 38 și a textului codurilor NC 2106 , 2106 90  și 2106 90 92 .
                  În conformitate cu nota 1 litera (b) la capitolul 38, produsul nu poate fi considerat un produs chimic de la capitolul 38, deoarece conține substanțe cu valoare nutritivă, de tipul celor utilizate la prepararea produselor alimentare. Nu există niciun prag pentru valoarea nutritivă.
                  Glicozidele derivate din steviol și leucina sunt considerate substanțe cu valoare nutritivă [a se vedea, de asemenea, Notele explicative la Sistemul armonizat (NESA) aferente capitolului 38, „Considerații generale”, antepenultimul și penultimul paragraf].
                  Preparatele (cum ar fi tabletele) compuse dintr-un îndulcitor și un produs alimentar utilizat ca îndulcitor ar trebui clasificate la poziția 2106  (a se vedea, de asemenea, NESA aferente poziției 2106 , numărul 10).
                  În consecință, produsul trebuie clasificat la poziția 2106 , ca alt preparat alimentar de la codul NC 2106 90 92 .